
1.ฐานอำนาจของแผนพัฒนาท้องถิ่น
1.1 ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น 
พ.ศ. 2548 และที่แก้ไขเพิ่มเติมถึงปัจจุบัน (ฉบับที่ 3) พ.ศ.2561  โดยที่เป็นการสมควรปรับปรุงระเบียบกระทรวงมหาดไทยว่าด้วยการจัดทำและประสานแผนพัฒนาขององค์กรปกครองส่วนท้องถิ่น พ.ศ.2546 ให้เป็นปัจจุบันอาศัยอำนาจตามความในมาตรา 5 มาตรา 16  และมาตรา 17 แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 รัฐมนตรีว่าการกระทรวงมหาดไทยจึงออกระเบียบไว้ ดังนี้
ข้อ 1 ระเบียบนี้เรียกว่า “ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548”
ข้อ 5 ให้ปลัดกระทรวงมหาดไทยรักษาการตามระเบียบนี้   และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ และให้มีอำนาจกำหนดหลักเกณฑ์และวิธีปฏิบัติเพื่อดำเนินการให้เป็นไปตามระเบียบนี้ได้
พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542
มาตรา 5 นายกรัฐมนตรี รัฐมนตรีว่าการกระทรวงการคลัง รัฐมนตรีว่าการกระทรวงมหาดไทย รักษาการตามพระราชบัญญัตินี้
มาตรา 16 ให้เทศบาล  เมืองพัทยา และองค์การบริหารส่วนตำบลมีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง
มาตรา 17 ภายใต้บังคับมาตรา 16 ให้องค์การบริหารส่วนจังหวัดมีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง
2.กฎหมายที่เกี่ยวข้อง
2.1 รัฐธรรมนูญแห่งราชอาณาจักรไทย พุทธศักราช 2560						มาตรา 65 รัฐพึงจัดให้มียุทธศาสตร์ชาติ  เป็นเป้าหมายการพัฒนาประเทศอย่างยั่งยืนตามหลักธรรมาภิบาลเพื่อใช้เป็นกรอบในการจัดทำแผน
มาตรา 76 รัฐพึงพัฒนาระบบการบริหารราชการแผ่นดินทั้งราชการส่วนกลาง ส่วนภูมิภาค ส่วนท้องถิ่น และหน่วยงานของรัฐอย่างอื่น ให้เป็นไปตามหลักการบริหารกิจการบ้านเมืองที่ดีการจัดทำบริหารสาธารณะและการใช้จ่ายเงินงบประมาณมีประสิทธิภาพสูงสุดเพื่อประโยชน์สุขของประชาชน
มาตรา 250…
มาตรา 250 วรรคแรก องค์กรปกครองส่วนท้องถิ่นมีหน้าที่และอำนาจดูแลและจัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่นตามหลักการพัฒนาอย่างยั่งยืน
มาตรา 250 วรรคสอง การจัดทำบริการสาธารณะและกิจกรรมสาธารณะให้เป็นไปตามที่กฎหมายบัญญัติซึ่งต้องสอดคล้องกับรายได้ขององค์กรปกครองส่วนท้องถิ่น		
มาตรา 253 ในการดำเนินงาน ให้องค์กรปกครองส่วนท้องถิ่น  สภาท้องถิ่น  และผู้บริหารท้องถิ่น เปิดเผยข้อมูลและรายงานผลการดำเนินงาน ให้ประชาชนทราบ  รวมตลอดทั้งมีกลไกให้ประชาชนในท้องถิ่น มีส่วนร่วมด้วย
2.2 พระราชบัญญัติระเบียบบริหารราชการแผ่นดิน พ.ศ. 2534		
มาตรา 53/1 วรรคสี่ เมื่อประกาศใช้แผนพัฒนาจังหวัดแล้ว การจัดทำแผนพัฒนาท้องถิ่นขององค์กรปกครองส่วนท้องถิ่นและการดำเนินกิจการของส่วนราชการและหน่วยงานอื่นของรัฐทั้งปวงที่กระทำในพื้นที่จังหวัดต้องสอดคล้องกับแผนพัฒนาจังหวัดดังกล่าว
2.3 พระราชกฤษฎีกาว่าด้วยการบริหารงานจังหวัดและกลุ่มจังหวัดแบบบูรณาการ  พ.ศ. 2551
มาตรา 19 วรรคสาม เมื่อแผนพัฒนาจังหวัดได้รับความเห็นชอบจากคณะรัฐมนตรีและประกาศใช้แล้ว การจัดทำแผนพัฒนาท้องถิ่นขององค์กรปกครองส่วนท้องถิ่น และการดำเนินกิจการของจังหวัดและหน่วยงานของรัฐที่เกี่ยวข้องต้องสอดคล้องกับแผนพัฒนาจังหวัดดังกล่าว
2.4 กฎหมายจัดตั้งขององค์กรปกครองส่วนท้องถิ่น		
2.4.1	พระราชบัญญัติสภาตำบลและองค์การบริหารส่วนตำบล พ.ศ. 2537	
มาตรา 69/1 การปฏิบัติงานตามอำนาจหน้าที่ขององค์การบริหารส่วนตำบลต้องเป็นไปเพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาองค์การบริหารส่วนตำบล การจัดทำงบประมาณ การจัดซื้อจัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ทั้งนี้ ให้เป็นไปตามกฎหมาย ระเบียบ ข้อบังคับว่าด้วยการนั้น และหลักเกณฑ์และวิธีการที่กระทรวงมหาดไทยกำหนด	
มาตรา 46  สภาองค์การบริหารส่วนตำบลมีอำนาจหน้าที่ดังต่อไปนี้  (1) ให้ความเห็นชอบแผนพัฒนาองค์การบริหารส่วนตำบล เพื่อเป็นแนวทางในการบริหารกิจการขององค์การบริหารส่วนตำบล	
2.4.2 พระราชบัญญัติเทศบาล พ.ศ. 2496	
มาตรา 50 วรรคสอง  การปฏิบัติงานตามอำนาจหน้าที่ของเทศบาลต้องเป็นไปเพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาท้องถิ่น....ฯลฯ.....
2.4.3 พระราชบัญญัติองค์การบริหารส่วนจังหวัด พ.ศ. 2540					มาตรา 45/1   การปฏิบัติงานตามอำนาจหน้าที่ขององค์การบริหารส่วนจังหวัดต้องเป็นไปเพื่อประโยชน์สุขของประชาชน โดยใช้วิธีการบริหารกิจการบ้านเมืองที่ดี และให้คำนึงถึงการมีส่วนร่วมของประชาชนในการจัดทำแผนพัฒนาองค์การบริหารส่วนจังหวัด...ฯลฯ....
		2.5 พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546		มาตรา 6 การบริหารกิจการบ้านเมืองที่ดีได้แก่ การบริหารราชการเพื่อบรรลุเป้าหมาย 
ดังต่อไปนี้ 1) เกิดประโยชน์สุขของประชาชน 2) เกิดผลสัมฤทธิ์ต่อภารกิจของรัฐ  3) มีประสิทธิภาพและเกิดความคุ้มค่าในเชิงภารกิจของรัฐ  4) ไม่มีขั้นตอนการปฏิบัติงานเกินความจำเป็น  5) มีการปรับปรุงภารกิจของส่วนราชการให้ทันต่อสถานการณ์ 6) ประชาชนได้รับการอำนวยความสะดวกและได้รับการตอบสนองความต้องการ  7) มีการประเมินผลการปฏิบัติราชการอย่างสม่ำเสมอ
2.6 พระราช...
2.6 พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542
		มาตรา 16  ให้เทศบาล เมืองพัทยา และองค์การบริหารส่วนตำบลมีอำนาจและหน้าที่ในการจัดระบบการบริการสาธารณะเพื่อประโยชน์ของประชาชนในท้องถิ่นของตนเอง ดังนี้		
(1) การจัดทำแผนพัฒนาท้องถิ่นของตนเอง		
(2) การจัดให้มีและบำรุงรักษาทางบก ทางน้ำ และทางระบายน้ำ	
มาตรา 17 ภายใต้บังคับมาตรา 16 ให้องค์การบริหารส่วนจังหวัดมีอำนาจและหน้าที่ในการ
จัดระบบบริการสาธารณะเพื่อประโยชน์ของประชาชนในท้องถิ่นของตนเอง ดังนี้		
(1) การจัดทำแผนพัฒนาท้องถิ่นของตนเอง และประสานการจัดทำแผนพัฒนาจังหวัดตามระเบียบที่คณะรัฐมนตรีกำหนด								
(2) การสนับสนุนองค์กรปกครองส่วนท้องถิ่นอื่นในการพัฒนาท้องถิ่น		
(3) การประสานและให้ความร่วมมือในการปฏิบัติหน้าที่ขององค์กรปกครองส่วนท้องถิ่นอื่น
		2.7 พระราชบัญญัติสภาองค์กรชุมชน    พ.ศ. 2551   
		มาตรา 21 สภาองค์กรชุมชนเสนอแนะปัญหาและแนวทางแก้ไข และการพัฒนาต่อ อปท. เพื่อนำไปประกอบการพิจารณาในการจัดทำแผนพัฒนาองค์กรปกครองส่วนท้องถิ่น/เสนอแนะปัญหาและแนวทางแก้ไข หรือความต้องการของประชาชนอันเกี่ยวกับการบริการจัดทำบริการสาธารณะของหน่วยงานของรัฐหรือ อปท./จัดให้มีเวทีการปรึกษาหารือกันของประชาชนเพื่อส่งเสริมการมีส่วนร่วมของประชาชนในการให้ความคิดเห็นต่อการดำเนินโครงการหรือกิจกรรมของ อปท. หรือหน่วยงานของรัฐหรือเอกชนที่มีผลหรืออาจก่อให้เกิดผลกระทบต่อคุณภาพสิ่งแวดล้อมหรือทรัพยากรธรรมชาติ สุขภาพอนามัย คุณภาพชีวิตของประชาชนในชุมชน....ฯลฯ....
3. ระเบียบกระทรวงมหาดไทย
		3.1 ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2541
ข้อ 22 ให้ใช้แผนพัฒนาขององค์กรปกครองส่วนท้องถิ่น  เป็นแนวทางในการจัดทำ งบประมาณ ให้หัวหน้าหน่วยงานจัดทำประมาณการรายรับ และประมาณการรายจ่าย และให้หัวหน้า หน่วยงานคลังรวบรวมรายการการเงินและสถิติต่าง ๆ ของทุกหน่วยงานเพื่อใช้ประกอบการคำนวณขอตั้ง งบประมาณเสนอต่อเจ้าหน้าที่งบประมาณ
3.2 ระเบียบ...
		3.2 ระเบียบกระทรวงมหาดไทยว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547						ข้อ 89 อปท. อาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้ (1) ให้กระทำได้เฉพาะกิจการซึ่งอยู่ในอำนาจหน้าที่ของอปท.ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ของ อปท. หรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่น หรือตามที่กฎหมายกำหนด
		3.3 ระเบียบกระทรวงมหาดไทยว่าด้วยเงินอุดหนุนขององค์กรปกครองส่วนท้องถิ่น พ.ศ. 2559				
ข้อ 4 องค์กรปกครองส่วนท้องถิ่น อาจตั้งงบประมาณให้เงินอุดหนุนหน่วยงานที่ขอรับเงินอุดหนุนได้ภายใต้หลักเกณฑ์ ดังนี้	

                                                                                                   (1) โครงการ…						
(1) โครงการที่จะให้เงินอุดหนุนต้องเป็นภารกิจที่อยู่ในอำนาจหน้าที่ขององค์กรปกครองส่วนท้องถิ่นผู้ให้เงินอุดหนุนตามกฎหมาย  และต้องไม่มีลักษณะเป็นเงินทุนหมุนเวียน 
(2) ประชาชนในเขตองค์กรปกครองส่วนท้องถิ่นผู้ให้เงินอุดหนุนต้องได้รับประโยชน์ จากโครงการที่จะให้เงินอุดหนุน 											(3) องค์กรปกครองส่วนท้องถิ่นต้องให้ความสำคัญกับโครงการอันเป็นภารกิจหลักตามแผนพัฒนาท้องถิ่นที่จะต้องดำเนินการเอง และสถานะทางการคลังก่อนที่จะพิจารณาให้เงินอุดหนุน
(4) อปท. เห็นสมควรให้เงินอุดหนุนแก่หน่วยงานที่ขอรับเงินอุดหนุน ให้นำโครงการขอรับเงินอุดหนุนของหน่วยงานดังกล่าวบรรจุไว้ในแผนพัฒนาท้องถิ่น
3.4 ระเบียบกระทรวงมหาดไทยว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ. 2560
ข้อ 17 การช่วยเหลือประชาชน ให้องค์กรปกครองส่วนท้องถิ่นจัดทำโครงการแสดงสาระสำคัญของกิจกรรมที่ต้องดำเนินการและบรรจุไว้ในแผนพัฒนาท้องถิ่น และตั้งจ่ายในข้อบัญญัติหรือเทศบัญญัติงบประมาณรายจ่ายประจำปีหรืองบประมาณรายจ่ายเพิ่มเติมให้ถูกต้องตามประเภทของรายจ่าย ทั้งนี้ ให้ชี้แจงเหตุผลความจำเป็นที่จะต้องตั้งงบประมาณดังกล่าวไว้ในคำชี้แจงประกอบงบประมาณรายจ่ายด้วย
		3.5 ระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548		
ข้อ 25 ให้องค์กรปกครองส่วนท้องถิ่น ใช้แผนพัฒนาท้องถิ่นเป็นกรอบในการจัดทำงบประมาณรายจ่ายประจำปีงบประมาณรายจ่ายเพิ่มเติมและงบประมาณจากเงินสะสมในช่วงของแผนนั้น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น
4. สิ่งที่ต้องปรากฏในแผนพัฒนาท้องถิ่น
		1.โครงการเพื่อการพัฒนาท้องถิ่นอันมีลักษณะของโครงการที่เกี่ยวกับการถ่ายโอนภารกิจตามกรอบแผนการกระจายอำนาจให้แก่องค์กรปกครองส่วนท้องถิ่น พ.ศ.2542
		2.โครงการเพื่อการพัฒนาท้องถิ่นอันมีลักษณะของการดำเนินการตามอำนาจ หน้าที่ขององค์กรปกครองส่วนท้องถิ่น ตามกฎหมายจัดตั้งขององค์กรปกครองส่วนท้องถิ่น
		3.โครงการเพื่อการพัฒนาท้องถิ่นอันมีลักษณะของการดำเนินการตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ.2542 มาตรา 16 และมาตรา 17
		4.โครงการเพื่อการพัฒนาท้องถิ่นอันมีลักษณะของโครงการที่เป็นงบลงทุน หรือรายจ่ายเพื่อการลงทุน
		5.โครงการเพื่อการพัฒนาท้องถิ่นอันมีลักษณะของโครงการที่เป็นค่าใช้จ่ายในหมวดค่าครุภัณฑ์ ที่ดิน และสิ่งก่อสร้าง หรือเฉพาะครุภัณฑ์
		6.โครงการเพื่อการพัฒนาท้องถิ่นอันมีลักษณะของโครงการที่เป็นการบริการสาธารณะเพื่อประโยชน์สุขของประชาชน
		7.โครงการเพื่อการพัฒนาท้องถิ่นอันมีลักษณะของโครงการที่เป็นไปตามกฎหมาย ระเบียบ อื่น ๆ ที่กำหนดไว้





การจัดทำ…
การจัดทำแผนการดำเนินงานขององค์กรปกครองส่วนท้องถิ่น
แผนการดำเนินงาน 
เป็นแผนที่แสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น โดยมีจุดมุ่งหมายเพื่อแสดงถึงรายละเอียดของแผนงาน โครงการพัฒนา/กิจกรรม/ครุภัณฑ์/วัสดุ/งานต่าง ๆ ที่ดำเนินการจริงทั้งหมดในพื้นที่ขององค์กรปกครองส่วนท้องถิ่น ประจำปีงบประมาณนั้น เพื่อใช้เป็นแนวทางในการดำเนินงานในปีงบประมาณขององค์กรปกครองส่วนท้องถิ่น ได้มีความชัดเจนในการปฏิบัติมากขึ้น แสดงให้เห็นถึงการลดความซ้ำซ้อนของโครงการ มีการประสานและบูรณาการทำงานกับหน่วยงานและจำแนกรายละเอียดต่าง ๆ ของแผนงาน โครงการพัฒนา/กิจกรรม/ครุภัณฑ์/วัสดุ/งานต่าง ๆ ที่จัดทำบริการสาธารณะหรือกิจกรรมสาธารณะเพื่อพัฒนาท้องถิ่นในแผนการดำเนินงานไว้อย่างชัดเจน
แผนการดำเนินงานขององค์กรปกครองส่วนท้องถิ่นที่แสดงถึงรายละเอียดแผนงาน โครงการพัฒนาและกิจกรรมที่ดำเนินการจริงทั้งหมดในพื้นที่ขององค์กรปกครองส่วนท้องถิ่นประจำปีงบประมาณนั้น
เป็นเครื่องมือสำคัญในการบริหารงานของผู้บริหารท้องถิ่น เพื่อควบคุมการดำเนินงานขององค์กรปกครองส่วนท้องถิ่นให้เป็นไปอย่างเหมาะสม และมีประสิทธิภาพ
มีความสอดคล้องกับการดำเนินการตามพระราชบัญญัติการจัดซื้อจัดจ้างและการบริหารงานพัสดุภาครัฐ พ.ศ. 2560
ประกอบด้วย แผนการดำเนินงานประจำปี และแผนการดำเนินงานเพิ่มเติม
มีขั้นตอนการดำเนินการโดยคณะกรรมการสนับสนุนการจัดทำแผนพัฒนาท้องถิ่นมีหน้าที่ในการดำเนินการยกร่างแผนการดำเนินงานประจำปี และคณะกรรมการพัฒนาท้องถิ่นมีหน้าที่ในการพิจารณาร่างแผนการดำเนินงานประจำปี
การเพิ่มเติมแผนการดำเนินงานและการแก้ไขแผนการดำเนินงานเป็นอำนาจของผู้บริหารท้องถิ่น ไม่ต้องจัดทำเป็นขั้นตอนการดำเนินการ

การจัดทำแผนการดำเนินงาน
1. คณะกรรมการสนับสนุนการจัดทำแผนพัฒนาท้องถิ่นรวบรวมแผนงาน โครงการพัฒนาขององค์กรปกครองส่วนท้องถิ่น หน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น แล้วจัดทำร่างแผนการดำเนินงาน เสนอคณะกรรมการพัฒนาท้องถิ่น
2. คณะกรรมการพัฒนาท้องถิ่นพิจารณาร่างแผนการดำเนินงาน แล้วเสนอผู้บริหารท้องถิ่นประกาศเป็นแผนการดำเนินงาน ทั้งนี้ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน
แผนการดำเนินงานให้จัดทำให้แล้วเสร็จภายในสามสิบวันนับแต่วันที่ประกาศใช้งบประมาณรายจ่ายประจำปี งบประมาณรายจ่ายเพิ่มเติม งบประมาณจากเงินสะสม หรือได้รับแจ้งแผนงานและโครงการจากหน่วยราชการส่วนกลาง ส่วนภูมิภาค รัฐวิสาหกิจหรือหน่วยงานอื่น ๆ ที่ต้องดำเนินการในพื้นที่องค์กรปกครองส่วนท้องถิ่นในปีงบประมาณนั้น
การขยายเวลาการจัดทำและการแก้ไขแผนการดำเนินงานเป็นอำนาจของผู้บริหารท้องถิ่น
ในการขอขยายเวลาการจัดทำแผนการดำเนินงานให้ถือปฏิบัติตามหนังสือกระทรวงมหาดไทย ที่ มท 0810.3/ว 1239 ลงวันที่ 21 กุมภาพันธ์ 2565




การจัดทำ…
การจัดทำแผนการดำเนินงานเพิ่มเติม ให้ดำเนินการดังนี้
		โครงการพัฒนา/กิจกรรม/ครุภัณฑ์/วัสดุ/งานต่าง ๆ ขององค์กรปกครองส่วนท้องถิ่นที่จัดทำบริการสาธารณะหรือกิจกรรมสาธารณะและของหน่วยราชการส่วนกลาง ส่วนภูมิภาค รัฐวิสาหกิจและหน่วยงานอื่น ๆ ที่ดำเนินการในพื้นที่ขององค์กรปกครองส่วนท้องถิ่น แต่ยังไม่ได้จัดทำเป็นแผนการดำเนินงานประจำปีให้องค์กรปกครองส่วนท้องถิ่นจัดทำเป็นแผนการดำเนินงานเพิ่มเติม
		การจัดทำแผนการดำเนินงานเพิ่มเติมเป็นอำนาจของผู้บริหารท้องถิ่น และตามหนังสือกระทรวงมหาดไทย ด่วนที่สุด ที่ มท 0810.3/ว 3867 ลงวันที่ 6 กรกฎาคม พ.ศ. 2564 ได้กำหนดว่า “4. การจัดทำแผนการดำเนินงานเพิ่มเติมขององค์กรปกครองส่วนท้องถิ่นให้เป็นอำนาจของผู้บริหารท้องถิ่น” และหนังสือกระทรวงมหาดไทย ที่ มท 0810.3/ว 6732 ลงวันที่ 6 พฤศจิกายน 2562 ได้กำหนดว่า “1. การจัดทำแผนการดำเนินงานเพิ่มเติมให้เป็นอำนาจของผู้บริหารท้องถิ่น...”
		การจัดทำแผนการดำเนินงานประจำปี การจัดทำแผนการดำเนินงานเพิ่มเติม หรือการแก้ไขแผนการดำเนินงาน เป็นหน้าที่ของสำนัก/กอง/ฝ่ายต่าง ๆ ที่รับผิดชอบโครงการพัฒนา/กิจกรรม/ครุภัณฑ์/วัสดุ/งานต่าง ๆ ที่จัดทำบริการสาธารณะหรือกิจกรรมสาธารณะเพื่อพัฒนาท้องถิ่นที่ปรากฏในงบประมาณรายจ่าย
		การจัดทำแผนการดำเนินงานประจำปี การจัดทำแผนการดำเนินงานเพิ่มเติม หรือการแก้ไขแผนการดำเนินงาน ให้สำนัก/กอง/ฝ่ายต่าง ๆ ที่เป็นหน่วยงานรับผิดชอบหลัก มีหน้าที่จัดทำแผนการดำเนินงานดังกล่าวตามแบบที่กระทรวงมหาดไทยกำหนด และส่งให้สำนัก/กอง/ฝ่ายที่มีหน้าที่รับผิดชอบเกี่ยวกับการจัดทำแผนพัฒนาท้องถิ่นในการนำเสนอให้ผู้บริหารท้องถิ่นประกาศใช้แผนการดำเนินงานดังกล่าว
		เมื่อองค์กรปกครองส่วนท้องถิ่นประกาศใช้เป็นแผนการดำเนินงานประจำปีหรือแผนการดำเนินงานที่เพิ่มเติมแล้ว ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน พร้อมทั้งแจ้งสภาท้องถิ่น อำเภอ จังหวัด หน่วยงานราชการ รัฐวิสาหกิจที่เกี่ยวข้องทราบด้วย รวมถึงแจ้งให้คณะกรรมการสนับสนุนการจัดทำแผนพัฒนาท้องถิ่น คณะกรรมการพัฒนาท้องถิ่น คณะกรรมการติดตามและประเมินผลแผนพัฒนาท้องถิ่น สำนัก/กอง/ฝ่ายต่าง ๆ ของตนเองได้ทราบด้วย และลงเว็บไซต์หลักขององค์กรปกครองส่วนท้องถิ่นตามหลักการบริหารกิจการบ้านเมืองที่ดี

การแก้ไขแผนการดำเนินงาน
การแก้ไขแผนการดำเนินงานให้เป็นอำนาจของผู้บริหารท้องถิ่น โดยไม่ต้องผ่านการประชุมของคณะกรรมการสนับสนุนการจัดทำแผนพัฒนาท้องถิ่นและคณะกรรมการพัฒนาท้องถิ่น การแก้ไขแผนการดำเนินงาน ให้สำนัก/กอง/ฝ่ายต่าง ๆ ที่เป็นหน่วยงานรับผิดชอบหลัก มีหน้าที่แก้ไขแผนการดำเนินงานตามแบบที่กระทรวงมหาดไทยกำหนด และส่งให้สำนัก/กอง/ฝ่ายที่มีหน้าที่รับผิดชอบเกี่ยวกับแผนพัฒนาท้องถิ่นในการนำเสนอให้ผู้บริหารท้องถิ่นประกาศใช้แผนการดำเนินงานที่แก้ไขแล้ว เมื่อได้แก้ไขแผนการดำเนินงานและประกาศใช้เป็นแผนการดำเนินงานที่แก้ไขแล้ว ให้ปิดประกาศแผนการดำเนินงานภายในสิบห้าวันนับแต่วันที่ประกาศ เพื่อให้ประชาชนในท้องถิ่นทราบโดยทั่วกันและต้องปิดประกาศไว้อย่างน้อยสามสิบวัน พร้อมทั้งแจ้งสภาท้องถิ่น อำเภอ จังหวัด หน่วยงานราชการ รัฐวิสาหกิจที่เกี่ยวข้องทราบด้วย รวมถึงแจ้งให้คณะกรรมการสนับสนุนการจัดทำแผนพัฒนาท้องถิ่น คณะกรรมการพัฒนาท้องถิ่น คณะกรรมการติดตามและประเมินผลแผนพัฒนาท้องถิ่น สำนัก/กอง/ฝ่ายต่าง ๆ ของตนเองได้ทราบด้วย และลงเว็บไซต์หลักขององค์กรปกครองส่วนท้องถิ่นตามหลักการบริหารกิจการบ้านเมืองที่ดี





เค้าโครง...
เค้าโครงร่างแผนการดำเนินงาน
		ร่างแผนการดำเนินงานให้พิจารณาจัดหมวดหมู่ให้สอดคล้องกับยุทธศาสตร์ กลยุทธ์ แผนงาน โครงการพัฒนาขององค์กรปกครองส่วนท้องถิ่น ที่กำหนดไว้ในแผนพัฒนาท้องถิ่นซึ่งนำไปจัดทำงบประมาณรายจ่าย รวมถึงงบประมาณที่หน่วยงานราชการ หน่วยงานอื่น ๆ ดำเนินการจริงในพื้นที่ โดยมีเค้าโครงแผนการดำเนินงาน 2 ส่วน คือ
		ส่วนที่ 1 บทนำ ประกอบด้วย 1) บทนำ 2) วัตถุประสงค์ของแผนการดำเนินงาน 3) ขั้นตอนการจัดทำแผนการดำเนินงาน และ 4) ประโยชน์ของแผนการดำเนินงาน
ส่วนที่ 2  บัญชีโครงการ/กิจกรรม ประกอบด้วย 1) บัญชีสรุปจำนวนโครงการพัฒนาท้องถิ่น กิจกรรมและงบประมาณ (แบบ ผด.01) 2) บัญชีโครงการพัฒนาท้องถิ่น กิจกรรมและงบประมาณ  (แบบ ผด.02) และ 3) บัญชีจำนวนครุภัณฑ์ วัสดุ สำหรับที่ไม่ได้ดำเนินการจัดทำเป็นโครงการพัฒนาท้องถิ่น (แบบ ผด.02/1)
แบบสำหรับใช้ในแผนการดำเนินงาน ประกอบด้วย 1) แบบ ผด. 01 คือ บัญชีสรุปจำนวนโครงการพัฒนาท้องถิ่น กิจกรรมและงบประมาณ 2) แบบ ผด. 02 คือ บัญชีโครงการพัฒนาท้องถิ่น กิจกรรมและงบประมาณ และ 3) แบบ ผด. 02/1 คือ บัญชีจำนวนครุภัณฑ์ วัสดุ สำหรับที่ไม่ได้ดำเนินการจัดทำเป็นโครงการพัฒนาท้องถิ่น
ให้องค์กรปกครองส่วนท้องถิ่นนำแผนการดำเนินงานที่ประกาศใช้แล้วไปปฏิบัติให้สอดคล้องพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 หากไม่สามารถดำเนินการได้ตามห้วงระยะเวลาที่กำหนดให้รายงานผู้บริหารท้องถิ่นทราบ และดำเนินการเพิ่มเติมหรือแก้ไขแผนการดำเนินงานแล้วแต่กรณี เพื่อให้สอดคล้องกับการดำเนินการจัดซื้อ จัดจ้างและการบริหารพัสดุขององค์กรปกครองส่วนท้องถิ่น
ส่วนที่ 2 บัญชีโครงการ/กิจกรรม
		1. บัญชีสรุปจำนวนโครงการพัฒนาท้องถิ่น กิจกรรมและงบประมาณ
แบบ ผด.01
สรุปโครงการพัฒนาท้องถิ่น กิจกรรมและงบประมาณ
แผนการดำเนินงาน ประจำปีงบประมาณ พ.ศ. 2566
ชื่อองค์กรปกครองส่วนท้องถิ่น.........
	ยุทธศาสตร์
	กลยุทธ์
	แผนงาน
	โครงการที่ดำเนินการ
	คิดเป็นร้อยละของโครงการทั้งหมด
	จำนวนงบประมาณ
	คิดเป็นร้อยละของงบประมาณทั้งหมด
	หน่วยงานรับผิดชอบหลัก

	1. ยุทธศาสตร์...
	..........................
	.......................
	.............................
	...............................
	.............................
	.................................
	........................

	
	..........................
	.......................
	.............................
	...............................
	.............................
	.................................
	........................

	2. ยุทธศาสตร์...
	..........................
	.......................
	.............................
	...............................
	.............................
	.................................
	........................

	
	
	.......................
	.............................
	...............................
	.............................
	.................................
	........................

	
	
	.......................
	.............................
	...............................
	.............................
	.................................
	........................

	3. ยุทธศาสตร์...
	..........................
	.......................
	.............................
	...............................
	.............................
	.................................
	........................

	4. ยุทธศาสตร์...
	..........................
	.......................
	.............................
	...............................
	.............................
	.................................
	........................

	
	..........................
	.......................
	.............................
	...............................
	.............................
	.................................
	........................

	
	
	.......................
	.............................
	...............................
	.............................
	.................................
	........................

	5. ยุทธศาสตร์...
	..........................
	.......................
	.............................
	...............................
	.............................
	.................................
	........................

	
	..........................
	.......................
	.............................
	...............................
	.............................
	.................................
	........................

	
	..........................
	.......................
	.............................
	...............................
	.............................
	.................................
	........................

	
	
	.......................
	.............................
	...............................
	.............................
	.................................
	........................

	รวม
	..........................
	.......................
	.............................
	...............................
	.............................
	.................................
	



(2) บัญชี...
			(2) บัญชีโครงการพัฒนาท้องถิ่น กิจกรรมและงบประมาณ  (แบบ ผด.02) รายละเอียดตามแบบและการจัดทำเป็นดังนี้
		2. บัญชีโครงการพัฒนาท้องถิ่น กิจกรรมและงบประมาณ
แบบ ผด.02
จำนวนโครงการพัฒนาท้องถิ่น กิจกรรมและงบประมาณ
แผนการดำเนินงาน ประจำปีงบประมาณ พ.ศ. 2566
ชื่อองค์กรปกครองส่วนท้องถิ่น.........
1. 	ยุทธศาสตร์...............
	1.1 	กลยุทธ์.............
		(1) แผนงาน...........
	ที่
	โครงการ
	รายละเอียดของกิจกรรมที่เกิดขึ้นจากโครงการ
	งบประมาณ
(บาท)
	สถานที่ดำเนินการ
	หน่วย งานรับผิดชอบหลัก
	พ.ศ. 2565
	พ.ศ. 2566

	
	
	
	
	
	
	  ต.ค.
	  พ.ย.
	  ธ.ค.
	  ม.ค.
	  ก.พ.
	  มี.ค.
	เม.ย.
	  พ.ค.
	  มิ.ย.
	  ก.ค.
	  ส.ค.
	  ก.ย.

	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	

	
	รวม
	
	------------
	
	
	
	
	
	
	
	
	
	
	
	
	
	



			(3) บัญชีจำนวนครุภัณฑ์ วัสดุ สำหรับที่ไม่ได้ดำเนินการจัดทำเป็นโครงการพัฒนาท้องถิ่น (แบบ ผด.02/1) รายละเอียดตามแบบและการจัดทำเป็นดังนี้
		3. บัญชีจำนวนครุภัณฑ์ วัสดุ สำหรับที่ไม่ได้ดำเนินการจัดทำเป็นโครงการพัฒนาท้องถิ่น
แบบ ผด.02/1
จำนวนครุภัณฑ์ วัสดุ สำหรับที่ไม่ได้ดำเนินการจัดทำเป็นโครงการพัฒนาท้องถิ่น
แผนการดำเนินงาน ประจำปีงบประมาณ พ.ศ. 2566
ชื่อองค์กรปกครองส่วนท้องถิ่น.........
ประเภทครุภัณฑ์
1. 	ประเภทครุภัณฑ์...............
	1.1 	กลยุทธ์.............
		(1) แผนงาน...........
	ที่
	ครุภัณฑ์
	รายละเอียดของครุภัณฑ์
ที่ดำเนินการ
	งบประมาณ
(บาท)
	สถานที่ดำเนินการ
	หน่วย งานรับผิดชอบหลัก
	พ.ศ. 2565
	พ.ศ. 2566

	
	
	
	
	
	
	  ต.ค.
	  พ.ย.
	  ธ.ค.
	  ม.ค.
	  ก.พ.
	  มี.ค.
	เม.ย.
	  พ.ค.
	  มิ.ย.
	  ก.ค.
	  ส.ค.
	  ก.ย.

	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	

	
	รวม
	
	------------
	
	
	
	
	
	
	
	
	
	
	
	
	
	






การรายงาน…
การรายงานผลการติดตามและประเมินผลแผนพัฒนาท้องถิ่นประจำปีงบประมาณ พ.ศ. ๒๕๖4
การรายงานผลการติดตามและประเมินผลแผนพัฒนาท้องถิ่น ตามระเบียบกระทรวงมหาดไทย ว่าด้วยการจัดทำแผนพัฒนาของ องค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง(ฉบับที่ 3) พ.ศ. 2561
“คณะกรรมการติดตามและประเมินผลแผนพัฒนาท้องถิ่น ” หมายความว่า คณะกรรมการ ติดตามและประเมินผลแผนพัฒนาองค์การบริหารส่วนจังหวัด คณะกรรมการติดตามและประเมินผล แผนพัฒนาเทศบาล คณะกรรมการติดตามและประเมินผลแผนพัฒนาเมืองพัทยา คณะกรรมการติดตามและ ประเมินผลแผนพัฒนาองค์การบริหารส่วนตำบล และคณะกรรมการติดตามและประเมินผลแผนพัฒนาของ องค์กรปกครองส่วนท้องถิ่นที่มีกฎหมายจัดตั้ง
หมวด ๖ การติดตามและประเมินผลแผนพัฒนา
ข้อ ๒๘ ให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย 
(๑) สมาชิกสภาท้องถิ่นที่สภาท้องถิ่นคัดเลือกจำนวนสามคน 
(๒) ผู้แทนประชาคมท้องถิ่นที่ประชาคมท้องถิ่นคัดเลือกจำนวนสองคน 
(๓) ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือกจำนวนสองคน
(๔) หัวหน้าส่วนการบริหารที่คัดเลือกกันเองจำนวนสองคน 
(๕) ผู้ทรงคุณวุฒิที่ผู้บริหารท้องถิ่นคัดเลือกจำนวนสองคน โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการ และกรรมการ อีกหนึ่งคนทำหน้าที่เลขานุการของคณะกรรมการ 
กรรมการตาม (1) (2) (3) (4) และ (5) ให้มีวาระอยู่ในตำแหน่งคราวละสี่ปีและอาจได้รับ การคัดเลือกอีกก็ได้ 
ข้อ ๒๙ คณะกรรมการติดตามและประเมินผลแผนพัฒนาท้องถิ่นมีอำนาจหน้าที่ ดังนี้ 
(๑) กำหนดแนวทาง วิธีการในการติดตามและประเมินผลแผนพัฒนา 
(๒) ดำเนินการติดตามและประเมินผลแผนพัฒนา 
(๓) รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่น ต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้ง ประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบ ห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบ วันโดยอย่างน้อยปีละหนึ่งครั้ง ภายในเดือนธันวาคมของทุกปี 
(๔) แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่
ข้อ ๓๐ องค์กรปกครองส่วนท้องถิ่นอาจมอบให้หน่วยงานหรือบุคคลภายนอกดำเนินการหรือ ร่วมดำเนินการติดตามและประเมินผลแผนพัฒนาท้องถิ่นได้โดยมีขั้นตอนดำเนินการ ดังนี้ 
(๑) คณะกรรมการติดตามและประเมินผลแผนพัฒนาท้องถิ่นจัดทำร่างข้อกำหนด ขอบข่าย และรายละเอียดของงานที่จะมอบหมายให้หน่วยงานหรือบุคคลภายนอกดำเนินการ เพื่อเสนอผู้บริหารท้องถิ่น
(๒) ผู้บริหารท้องถิ่นพิจารณาอนุมัติข้อกำหนด ขอบข่ายและรายละเอียดของงาน 
(๓) หน่วยงานหรือบุคคลภายนอกดำเนินการหรือร่วมดำเนินการติดตามและประเมินผล 
(๔) ให้หน่วยงานหรือบุคคลภายนอกที่ดำเนินการหรือร่วมดำเนินการติดตามและประเมินผล รายงานผลการดำเนินการซึ่งได้จากการติดตามและประเมินผลต่อคณะกรรมการติดตามและประเมินผลเพื่อ ประเมินผลการรายงานผล เสนอความเห็นต่อผู้บริหารท้องถิ่น 
(๕) ผู้บริหาร…
(๕) ผู้บริหารท้องถิ่นเสนอผลการติดตามและประเมินผลต่อสภาท้องถิ่น คณะกรรมการ พัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบ ในที่เปิดเผยภายในสิบห้าวันนับแต่วันที่ผู้บริหารท้องถิ่นเสนอผลการติดตามและประเมินผลดังกล่าว และต้อง ปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี
ข้อ ๓๑ เพื่อประโยชน์ของประชาชนโดยส่วนรวมและเพื่อให้การบริหารงานขององค์กร ปกครองส่วนท้องถิ่นสอดคล้องกับแนวนโยบายของรัฐบาล กระทรวงมหาดไทยอาจจัดให้มีการติดตามและ ประเมินผลการดำเนินงานตามแผนพัฒนาขององค์กรปกครองส่วนท้องถิ่นได้ตามความเหมาะสม

การติดตามและประเมินผลแผนพัฒนาท้องถิ่น
การติดตามและประเมินผลแผนพัฒนาท้องถิ่นเป็นการติดตามและประเมินผลแผนพัฒนาท้องถิ่นที่ผู้บริหารท้องถิ่นประกาศใช้ ประกอบด้วยการจัดทำหรือทบทวน การเพิ่มเติม การเปลี่ยนแปลงและการแก้ไขแผนพัฒนาท้องถิ่น เป็นการติดตามโครงการ กิจกรรม ครุภัณฑ์ วัสดุหรือบริการสาธารณะหรือกิจกรรมสาธารณะที่นำไปจัดทำเป็นงบประมาณรายจ่ายประจำปี/เพิ่มเติม การใช้จ่ายเงินสะสม เงินอุดหนุนเฉพาะกิจหรือเงินอื่นใดที่องค์กรปกครองส่วนท้องถิ่นใช้เพื่อการพัฒนาท้องถิ่นในการจัดทำบริการสาธารณะหรือกิจกรรมสาธารณะ และเป็นการติดตามการใช้งบประมาณรายจ่ายตามแผนการดำเนินงานขององค์กรปกครองส่วนท้องถิ่น (หนังสือกระทรวงมหาดไทย ที่ มท 0810.3/ว 1239 ลงวันที่ 21 กุมภาพันธ์ 2565)
การติดตามและประเมินผลแผนพัฒนาท้องถิ่น ให้องค์กรปกครองส่วนท้องถิ่นโดยคณะกรรมการติดตามและประเมินผลแผนพัฒนาท้องถิ่นดำเนินการอย่างน้อยปีละ 1 ครั้ง ภายในเดือนธันวาคมของทุกปี โดยให้คณะกรรมการติดตามและประเมินผลแผนพัฒนาท้องถิ่นรายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่น เมื่อผู้บริหารท้องถิ่นได้รับรายงานผลการติดตามและประเมินผลแผนพัฒนาท้องถิ่นแล้วให้ตรวจสอบและมีความเห็น แล้วจัดทำเป็นประกาศผลการติดตามและประเมินผลแผนพัฒนาท้องถิ่นประจำปี จะต้องปิดประกาศให้ประชาชนทราบโดยเปิดเผยเป็นระยะเวลาไม่น้อยกว่าสามสิบวัน นับแต่วันลงนามประกาศหรือนับแต่วันให้ความเห็นดังกล่าว ภายในเดือนธันวาคม
เมื่อผู้บริหารท้องถิ่นประกาศผลการติดตามและประเมินผลแผนพัฒนาท้องถิ่นประจำปีแล้วให้เสนอเป็นญัตติหรือเสนอต่อประธานสภาท้องถิ่น เพื่อให้ประธานสภาท้องถิ่นได้บรรจุในวาระการประชุมสภาท้องถิ่นเป็นการรับทราบซึ่งอาจดำเนินการในสมัยประชุมสภาสมัยสามัญหรือสมัยวิสามัญก็ได้ สมาชิกสภาท้องถิ่นอาจสอบถาม อภิปราย เสนอความเห็นตั้งข้อสังเกตในการประชุมสภาท้องถิ่นได้ ให้ผู้บริหารท้องถิ่นหรือผู้บริหารท้องถิ่นมอบหมายให้คณะกรรมการติดตามและประเมินผลแผนพัฒนาท้องถิ่นอธิบาย ชี้แจง ตอบข้อซักถามการอภิปรายของสมาชิกสภาท้องถิ่นได้ตามที่ประธานสภาท้องถิ่นได้อนุญาต
ให้ประธานสภาท้องถิ่นบรรจุญัตติหรือที่เสนอเป็นระเบียบวาระการประชุมสภาท้องถิ่นภายในกำหนดเวลาอันสมควรในสมัยประชุมนั้น หรือดำเนินการตามข้อ 40 หรือในส่วนที่เกี่ยวข้องแห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 และที่แก้ไขเพิ่มเติม
เมื่อสภาท้องถิ่นได้เสนอความเห็นหรือรับทราบหรือได้เสนอความเห็นแล้ว ให้ประธานสภาท้องถิ่นส่งความเห็นนั้นให้ผู้บริหารท้องถิ่นโดยเร็วหรืออย่างช้าไม่ควรเกิน 15 วัน นับแต่วันที่ประชุมสภาท้องถิ่นรับทราบ และให้ผู้บริหารท้องถิ่นจัดประชุมคณะกรรมการพัฒนาท้องถิ่นเพื่อนำผลการติดตามและประเมินผลแผนพัฒนาท้องถิ่นประจำปีรวมทั้งความเห็นของสภาท้องถิ่นให้คณะกรรมการพัฒนาท้องถิ่นรับทราบ เพื่อนำไปดำเนินการปรับปรุง แก้ไข กำหนดแนวทางการพัฒนาท้องถิ่น กำหนดกรอบนโยบาย ทิศทาง แนวทางการพัฒนาท้องถิ่นเพื่อให้เป็นไปตามหน้าที่และอำนาจขององค์กรปกครองส่วนท้องถิ่นที่มีผลกระทบต่อประโยชน์สุขของประชาชนและดำเนินการนำไปวิเคราะห์การพัฒนาท้องถิ่นต่อไป


เมื่อคณะกรรมการติดตามและประเมินผลแผนพัฒนาท้องถิ่นขององค์กรปกครองส่วนท้องถิ่นได้ดำเนินการติดตามและประเมินผลแผนพัฒนาท้องถิ่นโดยกำหนดรูปแบบ แนวทางการติดตามและประเมินผลแผนพัฒนาท้องถิ่น การนำรายการหรือข้อมูลต่าง ๆ ที่ดำเนินการตามข้อ 29 หรือข้อ 30 แห่งระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม แล้ว         ให้ดำเนินการตามเค้าโครงการติดตามและประเมินผลแผนพัฒนาท้องถิ่นขององค์กรปกครองส่วนท้องถิ่นตามหนังสือกระทรวงมหาดไทย ที่ มท 0810.3/ว 6732 ลงวันที่ 6 พฤศจิกายน 2562

การติดตาม…
การติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่น
		การติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่นเป็นการให้คะแนนของคณะกรรมการติดตามและประเมินผลแผนพัฒนาท้องถิ่นเพื่อตรวจสอบความสอดคล้องของแผนพัฒนาท้องถิ่นกับการนำไปจัดทำงบประมาณรายจ่ายขององค์กรปกครองส่วนท้องถิ่นประจำปีงบประมาณนั้น ๆ เป็นการให้คะแนนตามแบบที่กระทรวงมหาดไทยได้กำหนดไว้ซึ่งเป็นส่วนหนึ่งของการติดตามและประเมินผลแผนพัฒนาท้องถิ่น โดยดำเนินการให้แล้วเสร็จภายในเก้าสิบวันหรือภายในเดือนธันวาคมแล้วแต่กรณี นับแต่วันที่ประกาศใช้งบประมาณรายจ่ายประจำปี (ดำเนินการเฉพาะเมื่อมีการประกาศใช้งบประมาณรายจ่ายประจำปีเท่านั้น)  มีรายละเอียดประกอบด้วย
		ประเด็นที่ต้องพิจารณา
		1. 	ข้อมูลสภาพทั่วไปและข้อมูลพื้นฐานขององค์กรปกครองส่วนท้องถิ่น	20 คะแนน
		2.	การวิเคราะห์สภาวการณ์และศักยภาพ 20 คะแนน
		3.	ยุทธศาสตร์ 60 คะแนน ประกอบด้วย
			3.1	ยุทธศาสตร์ชาติ 20 ปี (พ.ศ. 2561-2580) 5 คะแนน
			3.2	แผนพัฒนาเศรษฐกิจและสังคมแห่งชาติ 5 คะแนน
			3.3	เป้าหมายการพัฒนาที่ยั่งยืน (Sustainable Development Goals: SDGs) 5 คะแนน
			3.4	ยุทธศาสตร์จังหวัด 5 คะแนน
			3.5	ยุทธศาสตร์การพัฒนาขององค์กรปกครองส่วนท้องถิ่นในเขตจังหวัด 5 คะแนน	
			3.6	ยุทธศาสตร์ขององค์กรปกครองส่วนท้องถิ่น 5 คะแนน	
			3.7	วิสัยทัศน์ 5 คะแนน
			3.8	กลยุทธ์ 5 คะแนน
			3.9	เป้าประสงค์ของแต่ละประเด็นกลยุทธ์ 5 คะแนน
			3.10 จุดยืนทางยุทธศาสตร์ (Positioning) 5 คะแนน
			3.11 แผนงาน 5 คะแนน
			3.12 ความเชื่อมโยงของยุทธศาสตร์ในภาพรวม 5 คะแนน
		รวม 100 คะแนน

การติดตามและประเมินผลโครงการเพื่อความสอดคล้องแผนพัฒนาท้องถิ่น
		การติดตามและประเมินผลโครงการเพื่อความสอดคล้องแผนพัฒนาท้องถิ่นเป็นการให้คะแนนของคณะกรรมการติดตามและประเมินผลแผนพัฒนาท้องถิ่นเพื่อตรวจสอบความสอดคล้องของแผนพัฒนาท้องถิ่นกับการนำไปจัดทำงบประมาณรายจ่ายขององค์กรปกครองส่วนท้องถิ่นประจำปีงบประมาณนั้น ๆ เป็นการให้คะแนนตามแบบที่กระทรวงมหาดไทยได้กำหนดไว้ซึ่งเป็นส่วนหนึ่งของการติดตามและประเมินผลแผนพัฒนาท้องถิ่น  โดยดำเนินการให้แล้วเสร็จภายในเก้าสิบวันหรือภายในเดือนธันวาคมแล้วแต่กรณี นับแต่วันที่ประกาศใช้งบประมาณรายจ่ายประจำปี (ดำเนินการเฉพาะเมื่อมีการประกาศใช้งบประมาณรายจ่ายประจำปีเท่านั้น)               มีรายละเอียดประกอบด้วย
		ประเด็นที่ต้องพิจารณา
		1. 	การสรุปสถานการณ์การพัฒนา 10 คะแนน
		2.	การประเมินผลการนำแผนพัฒนาท้องถิ่นไปปฏิบัติในเชิงปริมาณ 10 คะแนน
		3.	การประเมินผลการนำแผนพัฒนาท้องถิ่นไปปฏิบัติในเชิงคุณภาพ 10 คะแนน
		4.	ยุทธศาสตร์ กลยุทธ์ แผนงานการพัฒนา 5 คะแนน
		5.	โครงการพัฒนาตามแผนพัฒนาท้องถิ่น 30 คะแนน ประกอบด้วย
5.1 ความ…
			5.1	ความชัดเจนของชื่อโครงการ 5 คะแนน  
			5.2	กำหนดวัตถุประสงค์สอดคล้องกับโครงการ 5 คะแนน
			5.3 	เป้าหมาย (ผลผลิตของโครงการ) มีความชัดเจนนำไปสู่การตั้งงบประมาณได้ถูกต้อง             5 คะแนน
			5.4 	มีการประมาณการราคาถูกต้องตามหลักวิธีการงบประมาณ 5 คะแนน
			5.5 	มีการกำหนดตัวชี้วัด (KPI) และสอดคล้องกับวัตถุประสงค์และผลที่คาดว่าจะได้รับ          5 คะแนน 
			5.6 	ผลที่คาดว่าจะได้รับสอดคล้องกับโครงการและวัตถุประสงค์ที่กำหนดไว้            5 คะแนน
		6.	โครงการพัฒนาที่นำไปจัดทำงบประมาณรายจ่ายประจำปี 35 คะแนน
			6.1	โครงการพัฒนาท้องถิ่นที่นำไปจัดทำงบประมาณรายจ่ายประจำปีในภาพรวม            5 คะแนน
			6.2 	โครงการพัฒนาท้องถิ่นที่นำไปจัดทำงบประมาณรายจ่ายแก้ไขปัญหาความยากจน           5 คะแนน
			6.3 	โครงการพัฒนาท้องถิ่นที่นำไปจัดทำงบประมาณรายจ่ายด้านการบริหารจัดการอนุรักษ์ทรัพยากรธรรมชาติ สิ่งแวดล้อม 5 คะแนน
			6.4	โครงการพัฒนาท้องถิ่นที่นำไปจัดทำงบประมาณรายจ่ายเกี่ยวกับสุขภาวะ 5 คะแนน
			6.5	โครงการพัฒนาท้องถิ่นที่นำไปจัดทำงบประมาณรายจ่ายเกี่ยวกับด้านการศึกษา ศิลปะ ศาสนา วัฒนธรรม จารีตประเพณี และภูมิปัญญาท้องถิ่น 5 คะแนน
			6.6 	โครงการพัฒนาท้องถิ่นที่นำไปจัดทำงบประมาณรายจ่ายเกี่ยวกับด้านโครงสร้างพื้นฐาน              5 คะแนน
			6.7 	โครงการพัฒนาท้องถิ่นที่นำไปจัดทำงบประมาณรายจ่ายเกี่ยวกับด้านการบริหารจัดการน้ำ             5 คะแนน
		รวม 100 คะแนน
				คณะกรรมการติดตามและประเมินผลแผนพัฒนาท้องถิ่นจะต้องให้คะแนนการติดตามและประเมินผลยุทธศาสตร์และโครงการเพื่อความสอดคล้องแผนพัฒนาท้องถิ่นขององค์กรปกครองส่วนท้องถิ่น จากคะแนนเต็ม 100 คะแนน เกณฑ์ที่ควรได้เพื่อให้เกิดความสอดคล้องและขับเคลื่อนการพัฒนาท้องถิ่นขององค์กรปกครองส่วนท้องถิ่น ไม่ควรน้อยกว่าร้อยละ 80 (80 คะแนน) แต่ถ้าเมื่อประเมินผลเป็นคะแนนแล้ว ผลต่ำกว่าร้อยละ 80 ก็ต้องยืนยันคะแนนตามที่เป็นจริง
				เมื่อคณะกรรมการติดตามและประเมินผลแผนพัฒนาท้องถิ่นประชุมและดำเนินการให้คะแนนเสร็จสิ้นแล้วให้จัดทำเป็นประกาศผลการให้คะแนนการติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่นและผลการให้คะแนนการติดและประเมินผลโครงการเพื่อความสอดคล้องแผนพัฒนาท้องถิ่นขององค์กรปกครองส่วนท้องถิ่นเสนอให้ผู้บริหารท้องถิ่นลงนามประกาศ ให้ปิดประกาศให้ประชาชนทราบโดยเปิดเผยไม่น้อยกว่า สามสิบวัน นับแต่วันที่ผู้บริหารท้องถิ่นลงนาม พร้อมทั้งแจ้งสภาท้องถิ่น อำเภอ และจังหวัดทราบด้วย 
				องค์กรปกครองส่วนท้องถิ่นส่งประกาศผลการให้คะแนนการติดตามและประเมินผลยุทธศาสตร์เพื่อความสอดคล้องแผนพัฒนาท้องถิ่นและผลการให้คะแนนการติดและประเมินผลโครงการเพื่อความสอดคล้องแผนพัฒนาท้องถิ่นขององค์กรปกครองส่วนท้องถิ่นให้หน่วยงานราชการ รัฐวิสาหกิจที่เกี่ยวข้องทราบด้วย รวมถึงแจ้งให้คณะกรรมการสนับสนุนการจัดทำแผนพัฒนาท้องถิ่น คณะกรรมการพัฒนาท้องถิ่น คณะกรรมการติดตามและประเมินผลแผนพัฒนาท้องถิ่น สำนัก/กอง/ฝ่ายต่าง ๆ ของตนเองได้ทราบด้วย และลงเว็บไซต์หลักขององค์กรปกครองส่วนท้องถิ่นตามหลักการบริหารกิจการบ้านเมืองที่ดี
		
